Amina Omari,Tanga Mamlaka ya usimamizi wa bandari Tanzania (TPA), imetoa msaada wa mashine
mbili za incubator kwaajili ya kusaidia kuhifadhi watoto njiti zenye thamani ya
Sh milioni 25 katika Hospitali ya rufaa ya Bombo mkoani Tanga. Akikabidhi msaada huo Naibu Mkurugenzi Mkuu wa TPA Mhandisi Witonde
Philipo, amesema kuwa mamlaka hiyo ilikuwa imetenga bajeti ya Sh milioni 50 kwa
ajili ya kusaidia jamii katika sekta ya elimu na afya. Kwa upande wake Kaimu Mganga Mkuu wa mkoa huo, Abdiel Makange, amesema mashine
hizo zitaweza kusaidia kuokoa maisha ya watoto njiti ambao wanazaliwa katika
hospitali hiyo. “Hospitali ilikuwa ina mashine mbili tayari, hivyo uwepo wa
nyingine za ziada kutawezesha kupunguza changamoto ya vifo kwa watoto hao”
amesema.